In general in contractul de inchiriere sant prevazute si situatiile in care Chiriasul sau Proprietarul doreste rezilierea inainte de termen. In cazul contractelor de inchiriere intermediate de Agentia noastra, in situatia in care Chiriasul doreste rezilierea inainte de termen, este obligat sa anunte Proprietarul cu 30 de zile inainte, iar ca si penalizare pentru nerespectarea termenului initial convenit impreuna cu Proprietarul, garantia nu se mai restituie. In situatia in care Proprietarul doreste rezilierea contractului de inchiriere inainte de termen, in alte situatii decat in acelea in care Chiriasul nu respecta conditiile si obligatiile prevazute in contractul de inchiriere (ex. neplata chiriei sau a facturilor cu utilitatile consumate, deterioarea bunului inchiriat, sau deranjarea repetata a vecinilor care locuiesc in imobilul in care este bunul inchiriat), este obligat sa anunte Chiriasul cu 30 zile inainte, sa restituie garantia primita, si sa-i plateasca Chiriasului cu titlul de penalizare echivalentul garantiei primite.